Kütuseelement on seade, mille tööpõhimõte on üsna sarnane koolisööklaga. Esmalt peab iga õpilane võtma endale kandiku ja nõud, millele lahke kokatädi kulbiga süüa asetab. Pärast sööki tuleb kandikud ära viia, et neid saaksid kasutada järgmised õpilased. Kütuseelemendis on õpilaste rollis hapnikuaatomid. Elemendi kõige olulisemaks  osaks on keraamilisest materjalist membraan, mis laseb läbi vaid need hapnikuaatomid, mis on endale eelnevalt kaks elektroni (kandiku) leidnud.